Dan Ilie Morega, arestat la domiciliu. Cum se apără fostul prefect de Gorj
- Georgiana Dragomir
- 23 martie 2024, 13:18
Dan Ilie Morega, fostul prefect de Gorj, a fost arestat la domiciliu pentru 30 de zile, conform deciziei Judecătoriei Sector 1 București.El a condus fără permis de șase ori, a lovit o mașină și a îmbrâncit o jurnalistă, supărat că a relatat despre faptele sale. Decizia instanei nu este definitovă, poate fi contestată în termen de 48 de ore de la pronunțare.
Dan Morega, arestat la domiciliu. Are șapte dosare penale și a fost la Psihiatrie
Imaginile cu Dan Ilie Morega au fost surprinse joi seara într-o benzinărie din Târgu Jiu. De acolo el a plecat spre casă, iar în drum a lovit o mașină parcată pe marginea străzii. Polițiștii au transmis că i-au întocmit un nou dosar de cercetare de conducere a unui vehicul fără permis, al șaselea în cazul său. Ulterior, s-a supărat pe o jurnalistă care a relatat despre dosarele sale, a îmbrâncit-o și i-a adresat injurii: "Marș, afară. Du-te dracu!", s-a exprimat Morega, care susține că jurnalista a intrat pe un spațiu provat la o "conferință de presă" organzizată chiar de el.
Primul dosar penal întocmit pe numele lui Morega a fost înregistrat pe data 12 februarie. Polițiștii l-au prins conducând pe o stradă din Târgu Jiu, deși i se comunicase că are permisul retras. După doar șase zile, Morega s-a trezit cu cel de-al doilea dosar penal. De data aceasta polițiștii din Mehedinți sunt cei care l-au prins la volan în localitatea Baia de Aramă.
Cu toate acestea, Dan Ilie Morega se apără și se spune că are voie să conducă. El le-a povestit ziariștilor din Mehedinți că pe data de 6 februarie s-a trezit cu poliția rutieră la ușă. I s-a comunicat că trebuie să predea carnetul de conducere în termen de 15 zile. Totul în baza unui act medical, eliberat de un medic psihiatru, care arată că nu mai are voie sa conducă.
Asfel, Dan Ilie Morega a refuzat să predea permisul de conducere, a continuat să conducă și s-a ales cu șase dosare penale.
Ce pedeapsă riscă fostul baron de Gorj, conform Codului Rutier
Potrivit normelor în vigoare, conducerea pe drumurile publice a unui vehicul pentru care legea prevede obligativitatea deţinerii permisului de conducere de către o persoană al cărei permis de conducere este necorespunzător categoriei sau subcategoriei din care face parte vehiculul respectiv ori al cărei permis i-a fost retras sau anulat ori căreia exercitarea dreptului de a conduce i-a fost suspendată sau care nu are dreptul de a conduce autovehicule în România se pedepseşte cu închisoare de la 6 luni la 3 ani sau cu amendă.